- Radu Drăguşin a fost lăudat de antrenorul lui Tottenham
- Ce a declarat Ange Postecoglou, după victoria cu Aston Villa
Radu Drăguşin a fost lăudat de antrenorul lui Tottenham, după ce a jucat timp de 50 de minute în victoria cu Aston Villa. Ange Postecoglou a declarat că internaţionalul român a avut o prestaţie bună în victoria categorică înregistrată de londonezi.
Radu Drăguşin a început meciul cu Aston Villa ca rezervă, însă a fost trimis în teren în minutul 49, în locul lui Micky Van de Ven.
Radu Drăguşin, lăudat de antrenorul lui Tottenham după meciul cu Aston Villa
Radu Drăguşin a bifat astfel meciul cu cele mai multe minute la Tottenham, după transferul istoric din iarnă. După meci, internaţionalul român a fost lăudat de antrenorul său, Ange Postecoglou.
Tehnicianul lui Spurs a subliniat că în meciul cu Aston Villa, Radu Drăguşin a primit mai multe minute decât în primele sale meciuri. Postecoglou a mărturisit că românul s-a descurcat foarte bine, dat fiind faptul că meciul cu Aston Villa era unul foarte important pentru Tottenham.
"Excelent pentru Radu că a intrat. E prima dată când primește multe minute, chiar într-un meci important, și cred că s-a descurcat foarte bine", a declarat Ange Postecoglou, conform football.london.
După prestaţia din meciul cu Aston Villa, Radu Drăguşin a primit nota 6.9, din partea celor de la sofascore.ro. Cel mai bine cotat jucător al lui Spurs a fost Heun-min Son, cu 9.1. La capitolul pase, românul a avut un procentaj de reuşită de 88%, în cele 50 de minute bifate pe teren.
Tottenham s-a impus cu 4-0 pe terenul lui Aston Villa, James Maddison, Brennan Johnson, Heung-Min Son şi Timo Werner reuşind să marcheze. Graţie succesului, Spurs a acumulat 53 de puncte şi s-a apropiat de locurile de Champions League.
Radu Drăgușin i-a cucerit pe fanii lui Tottenham, după ce a jucat în a doua repriză, în 4-0 cu Aston Villa
Radu Drăgușin i-a cucerit pe fanii lui Tottenham, după ce a jucat în a doua repriză, în 4-0 cu Aston Villa. Fundașul echipei naționale a impresionat pe toată lumea, după ce a avut o prestație solidă în meciul menționat anterior.
După meci, Radu Drăgușin a fost lăudat la scenă deschisă de fanii lui Tottenham, prin intermediul rețelelor de socializare. Aceștia au spus că românul a fost cel mai bun jucător de pe teren, dar și că prestația acestuia a fost extraordinară.
Mai mulți fani au sugerat și că nu au avut nicio emoție în compartimentul defensiv, iar unul dintre aceștia a menționat că Radu Drăgușin a jucat exact ca și titularii obișnuiți din apărare.
"A intrat în teren și a avut o performanță senzațională în apărare, ne-a adus primul meci fără gol primit, de la jumătatea lunii decembrie!", a fost mesajul transmis de un fan.
"Excelent! Trebuie să joace" ; "The GOAT (n.r. Greatest of all time – cel mai bun din toate timpurile)" ; "A căutat mereu pasa în față! O prestație foarte solidă" și "A fost excelent! Nu mă așteptam să îi fie atât de ușor. Nici nu mi-am dat seama că Micky a ieșit de pe teren. Bine jucat!" "Cel mai bun de pe teren", "Drăgușin, performanță de top", au fost câteva dintre reacțiile fanilor lui Spurs, după 4-0 cu Aston Villa.